SET ปิดเช้าพุ่งกว่า 10 จุด รับปัจจัยตปท. หลังประธานเฟดส่งสัญญาณชะลอขึ้นดอกเบี้ย
SET ปิดเช้าพุ่งกว่า 10 จุด รับปัจจัยตปท. หลังประธานเฟดส่งสัญญาณชะลอขึ้นดอกเบี้ย โดยดัชนีปิดเช้านี้ที่ระดับ 1,714.27 จุด เพิ่มขึ้น 10.45 จุด หรือ 0.61% มูลค่าการซื้อขาย 2.13 หมื่นลบ.
27 ส.ค. 2561

ผู้สื่อข่าวรายงานว่า ดัชนีตลาดหุ้นไทย SET ปิดเช้านี้ (27 ส.ค.) ระดับ 1,714.27 จุด เพิ่มขึ้น 10.45 จุด หรือ 0.61% มูลค่าการซื้อขาย 2.13 หมื่นลบ. ขณะที่ดัชนีเฉลี่ยอุตสาหกรรมดาวโจนส์เมื่อคืนนี้ (27 ส.ค.) ปิดที่ 25,790.35 จุด บวก 133.37 จุด หรือ 0.52%
ด้าน บล.เคที ซีมิโก้ ระบุในบทวิเคราะห์ คาดตลาดหุ้นไทยวันนี้ ปรับขึ้น แนวรับ 1700/1688 จุด แนวต้าน 1706/1719 จุด ได้แรงหนุนจาก sentiment บวกตลาดหุ้นสหรัฐฯ หลังดัชนี S&amp;P500 ปิดที่ระดับสูงสุดเป็นประวัติการณ์ ตลาดตอบรับเชิงบวกต่อสุนทรพจน์ของประธานเฟด ที่เชื่อมั่นต่อเศรษฐกิจสหรัฐฯ ขณะที่ตลาดประเมินว่า ถ้อยแถลงดังกล่าว เป็นการส่งสัญญาณว่าเฟดจะยังไม่เร่งปรับขึ้นดอกเบี้ย ซึ่งส่งผลบวกต่อตลาดหุ้น และส่งผลให้ค่าเงินดอลลาร์อ่อนค่าลง (อาจไม่เป็นผลดีต่อหุ้นกลุ่มส่งออกไทย ตามการกลับมาแข็งค่าเร็วของค่าเงินบาท)
นอกจากนี้ คาดว่ากลุ่มพลังงานจะได้แรงหนุนตามการปรับขึ้นของราคาน้ำมันดิบโลก ส่วนปัจจัยในประเทศ จับตางาน Thailand Focus 2018 ที่จะจัดขึ้นระหว่างวันที่ 29 – 31 ส.ค. นี้ โดยคาดจะเห็นแรงซื้อนักลงทุนต่างชาติกลับเข้าตลาดหุ้นไทย หลังงานเสร็จสิ้น
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT    มูลค่าการซื้อขาย 1,512.01 ล้านบาท ปิดที่ 52 บาท เพิ่มขึ้น 0.25 บาท
BEAUTY&lt;XD&gt;  มูลค่าการซื้อขาย 1,075.94 ล้านบาท ปิดที่ 9.70 บาท เพิ่มขึ้น 0.10 บาท
PTG  มูลค่าการซื้อขาย 706.11 ล้านบาท ปิดที่ 11.90 บาท เพิ่มขึ้น 0.50 บาท
CPALL  มูลค่าการซื้อขาย 693.25 ล้านบาท ปิดที่ 69.25 บาท เพิ่มขึ้น 0.25 บาท
PTTGC  มูลค่าการซื้อขาย 562.44 ล้านบาท ปิดที่ 80.75 บาท เพิ่มขึ้น 0.25 บาท